Pobeda (konditerijos fabrikas)

Pobeda Confectionery (Konditerijos fabrikas) – Rusijos tarptautinė konditerijos gaminių bendrovė, įkurta 1999 m. Bendrovė specializuojasi šokolado ir kitų konditerijos gaminių gamyboje, geriausiai žinoma dėl šokolado plytelių ir šokoladinių saldainių. Pagrindinė būstinė įsikūrusi Maskvoje (Rusija). Gamybos padaliniai veikia Ventspilyje (Latvija) ir Jegorjevske (Rusija). Pagrindiniai prekių ženklai: „Pobeda“, „Victory of the Taste“, „Bear Family“, „Bird of Happiness“, „Axiome“, „All at Once“, „Bumblebee Tummy“.

 „Pobeda Confectionery SIA“  
„Pobeda Confectionery SIA“ – Latvijos bendrovės „Pobeda“ filialas, įkurtas 2014 m. Gamybiniai įrenginiai veikia Ventspilyje, o pardavimų biuras įkurtas Rygoje. Iškilmingas Ventspilio fabriko atidarymas įvyko 2016 m. vasario 17 d. Į projekto plėtrą investuota daugiau kaip 10 mln. eurų. Gamybos linijose įrengta moderni įranga, leidžianti automatizuoti procesus ir užtikrinti produkcijos kokybę bei saugumą.

Ventspilio fabrike gaminamos aukštos kokybės šokolado plytelės, įskaitant tokias populiarias rūšis kaip 72% kakavos turintis kartusis šokoladas ir šokolado be cukraus linija su natūraliu saldikliu stevija. Šiuo metu vykdomas antrasis investicijų etapas, po kurio fabrike bus gaminami ir šokoladiniai saldainiai „Bear Family“, „Axiome“ ir kiti.

„Pobeda“ produkcijos pardavimus ES teritorijoje ir Lietuvoje vykdo Vilniuje įkurta UAB „Pobeda Confectionery“, o Estijoje – nuo 2017 m. registruota „Pobeda Confectionery OU“.

 Istorija 
Sutuoktiniai Vitalijus ir Olga Muravjovai 1999 m. Maskvoje įkūrė „Pobeda“ konditerijos fabriką. 2000 m. Klemovo kaime, Jegorjevsko rajone (Maskvos sritis), buvo pastatytas pirmasis fabrikas. Pirmoji gamykloje pagaminta produkcija – šokoladiniai saldainiai „Asorti“ dovanų dėžutėse. 2001 m. sukurtas išpopuliarėjęs kartusis šokoladas su 72% kakavos. 

Nuo pat veiklos pradžios įkūrėjai siekė gaminti tik aukštos kokybės produktus iš natūralios kakavos. Šis principas tapo bendrovės šūkiu – „Skonio pergalė“. Netrukus atidarius gamybos linijas pradėti gaminti šokoladiniai saldainiai „Miški v liesu“ ir „Sonata“. Augant paklausai, bendrovė galėjo sparčiai plėstis ir investuoti į antrojo fabriko statybą. 

Antrasis fabrikas atidarytas 2008 m. Jegorjevske. Šiuo laikotarpiu pasirodė ir sėkmingi „Pobeda“ šokoladiniai triufeliai – klasikiniai ir su marcipanu. 2012 m. sukurta šokolado be cukraus linija su natūraliu saldikliu stevija, kuri leido pritraukti tiek diabetinę produkciją perkančius vartotojus, tiek sveiką gyvenseną propaguojančius pirkėjus.

2010–2014 m. bendrovė daug investavo į ilgalaikį turtą ir gamybos linijas. Asortimentas pasipildė gaminiais: saldainiais „Bird of Happiness“, marmeladu „Bumblebee Tummy“ ir „All at once“, saldainiais „Toffee“ ir „Funny cows“. 2016 m. Latvijoje, Ventspilyje, atidarytas trečiasis fabrikas, gaminantis šokoladą ir saldainius, tarp jų – 72% kakavos turintį „Kartųjį“ šokoladą ir šokolado be cukraus liniją.
 Apie bendrovę 
„Pobeda Confectionery“ nuo įkūrimo yra šeimos įmonė, priklausanti 100% privačiam kapitalui. Trijų fabrikų bendras gamybinis plotas siekia 43 000 m². Gamybos procesai yra visiškai automatizuoti, o tai leidžia užtikrinti nuoseklią produkcijos kokybę. 2015 m. bendrovėje dirbo daugiau kaip 1500 darbuotojų. 2016 m. bendrovės pajamos viršijo 90 mln. eurų, o bendros investicijos nuo 1999 m. sudarė daugiau kaip 80 mln. eurų.

Vienas pagrindinių veiklos principų – kruopšti žaliavų atranka. Bendrovė vadovaujasi šiomis taisyklėmis: 
 naudojamos tik kokybiškos žaliavos ir sudėtinės dalys;
 atliekama reguliari ir kruopšti žaliavų patikra;
 žaliavos turi atitikti Eurazijos Ekonominės Sąjungos (EAES), Europos Sąjungos (EB) ir JAV FDA standartus.
Produkto saugumą ir kokybę patvirtinta tarptautiniai sertifikatai: BRC Global Standards, FSSC 22000, ISO 22000:2005 ir ISO 9001:2015. Produkcija eksportuojama į daugiau kaip 40 valstybių, tarp jų: Australiją, Аzerbaidžaną, Alžyrą, Armėniją, Baltarusiją, Bulgariją, Estiją, Gruziją, Izraelį, Iraką, JAE, JAV, Kazachstaną, Kiniją, Kirgiziją, Kubą, Latviją, Libiją, Lietuvą, Meksiką, Moldaviją, Mongoliją, Palestinos autonomiją, Peru, Pietų Korėją, Rusiją, Saudo Arabiją, Tadžikiją, Turkmėniją, Uzbekiją, Ukrainą, Vokietiją.

 Apdovanojimai  
„Pobeda“ produkcija ne kartą pripažinta Rusijos ir tarptautiniuose konkursuose.

 Tarptautinio konkurso „Geriausias produktas – 2004“ diplomas už 72% kakavos turintį kartųjį šokoladą, grietininį šokoladą asortimente ir porėtą šokoladą „Pobeda vkusa“ (2004).
 Rusijos Federacijos Prekybos ir amatų rūmų diplomas už inovatyvių technologijų ir sprendimų diegimą šokolado gamyboje (2011).
 Tarptautinio konkurso „Inovacijos ir tradicijos“ aukso medalis už triufelius su marcipanu ir „Ptica sčiastja“ vaflinius saldainius (2013).
 Tarptautinio konkurso „Inovacijos ir tradicijos“ sidabro medalis už 72% kakavos turintį šokoladą be cukraus (2013).
 Konkurso „100 geriausių Rusijos prekių“ diplomai už šokoladą be cukraus (2016), itališkus triufelius su marcipanu ir „Ptica sčiastje“ suflė (2016).
 Diplomas „Geriausia naujovė“ už „Ptica sčiastje“ suflė grietininiame šokolade (2016).
 Premijos „Vartotojų teisė ir aptarnavimo kokybė“ laureato apdovanojimas maisto produktų kategorijoje (2016).
 Premijos „Sveiko maitinimo“ diplomas „Geriausias prekės ženklas“ konditerijos gaminių kategorijoje (2016).
 Bendrovės prezidentas, V. I. Muravjovas tapo konkurso „Verslininkas Rusijoje 2016“ nugalėtoju „Gamybos“ nominacijoje; 2017 m. prekės ženklui „Pobeda vkusa“ suteiktas Rusijos koybės ženklas.

 Produkcija 
 Kartusis šokoladas, 72% kakavos
 Desertinis šokoladas su konjaku
 Desertinis šokoladas su miško riešutais
 Kartusis šokoladas be cukraus, 72% kakavos
 Pieniškas šokoladas be cukraus, 36% kakavos
 Korėtasis pieniškas šokoladas „Classic“
 Šokoladas „Bear family“
 Šokoladiniai triufeliai, apibarstyti kakava
 Triufeliai su konjaku
 Saldainiai „Bear Family“
 Saldainiai „Bird of Happiness“
 Saldainiai „Axiome“
 Marmeladas „Bumblebee Tummy“
 Saldainiai „Toffee“
 Pieniški saldainiai „Funny Cows“
 Marmeladas „All at Once“

 Žiniasklaida apie bendrovę 
 Forbes – http://www.forbes.ru/svoi-biznes/istorii-uspekha/302775-semeinyi-printsip-shokolad-dlya-liftinga-marmelad-ot-troinyashek
 Kommersant – http://www.kommersant.ru/doc/3083247
 Vedomosti – http://www.vedomosti.ru/management/articles/2016/02/18/630118-kak-rossiiskaya-konditerskaya-kompaniya-pronikla-wal-mart
 Vedomosti – http://www.vedomosti.ru/business/articles/2016/12/16/669996-kremlevskii-mishka-vernetsya-v-prodazhu
 RBC – http://www.rbc.ru/business/09/02/2017/589857239a7947445ff17dda
 RBC – http://www.rbc.ru/business/02/03/2017/58b6c0cc9a79470a928dd481?from=newsfeed
 Manufacturing Journal – http://www.manufacturing-journal.net/pdf/pobeda.pdf

Kategorija:Rusijos įmonės
Kategorija:Konditerijos įmonės